вътрешната генерална скала. В противен случай различните рейтингови системи се обединяват и подреждат съгласно следните критерии:
 а)
 категориите длъжници от различните рейтингови системи се групират и подреждат от по-ниската към по-високата вероятност от неизпълнение, приписана на всяка категория длъжници;
 б)
 когато институцията използва голям брой категории или групи, тя може да се договори с компетентните органи да докладва по по-малък брой категории или групи.
 Ако институцията желае да докладва по брой категории, който е различен от вътрешния брой категории, тя е длъжна да се свърже предварително с компетентния по отношение на нея орган.
 070
 Статус по отношение на неизпълнението на задълженията
 По отношение на неизпълнението на задълженията се докладва един от следните статуси:
 а)
 в неизпълнение: експозициите, на които е присъдена рейтингова степен (са присъдени рейтингови степени) с вероятност от неизпълнение 100 %;
 б)
 не са в неизпълнение: експозициите, на които са присъдени рейтингови степени с вероятност от неизпълнение, по-ниска от 100 %;
 080
 Първоначална експозиция преди прилагането на конверсионните коефициенти
 Колона 020 от образец 8.1 от приложение I към Регламент за изпълнение (ЕС) No 680/2014 на Комисията
 Докладва се първоначалната стойност на експозицията преди да са взети под внимание каквито и да било корекции на стойността, провизии, ефекти, дължащи се на методи за редуциране на кредитния риск или конверсионни коефициенти.
 090
 Експозиция след ефект на заместването поради редуциране на кредитния риск преди прилагане на конверсионните коефициенти
 Колона 090 от образец 8.1 от приложение I към Регламент за изпълнение (ЕС) No 680/2014 на Комисията
 Докладва се стойността, към която се прилага конверсионен коефициент, за да се получи експозицията при неизпълнение. Докладваната стойност отразява методите за редуциране на кредитния риск с ефект на заместване върху експозицията.
 100
 Конверсионен коефициент
 Член 166, параграф 8 от Регламент (ЕС) No 575/2013
 За експозициите, при които се прилагат собствени оценки на конверсионните коефициенти, се докладват среднопретеглените стойности на конверсионните коефициенти. Като тегла се използват стойностите, към които се прилагат конверсионните коефициенти, за да се получи експозицията при неизпълнение.
 110
 Eкспозиция при неизпълнение
 Колона 110 от образец 8.1 от приложение I към Регламент за изпълнение (ЕС) No 680/2014 на Комисията
 Докладва се стойността на експозицията.
 120
 Стойност на обезпечението
 Колони 150—210 от образец 8.1 от приложение I към Регламент за изпълнение (ЕС) No 680/2014 на Комисията
 Докладва се пазарната стойност на обезпечението.
 130
 Загуба при неизпълнение
 Колона 230 от образец 8.1 от приложение I към Регламент за изпълнение (ЕС) No 680/2014 на Комисията
 Докладват се претеглените според експозициите собствени оценки на загубата от неизпълнение или изискуемата стойност на претеглената според експозициите загуба от неизпълнение, които институцията прилага спрямо експозициите, държани и включени във всеки портфейл.
 140
 Матуритет
 Колона 250 от образец 8.1 от приложение I към Регламент за изпълнение (ЕС) No 680/2014 на Комисията
 Докладва се претегленият според експозициите матуритет. Той се изразява в брой дни.
 150
 Очаквана загуба
 Колона 280 от образец 8.1 от приложение I към Регламент за изпълнение (ЕС) No 680/2014 на Комисията
 Докладва се очакваната загуба.
 160
 Провизии за необслужвани експозиции
 Колони 050, 055 и 060 от образец 9.2 от приложение I